cyanic-selkie/wikianc huggingface dataset:
สนามบินจันทบุรี
การบินของไทย และการใช้สนามบินเนินพลอยแหวน
หลังสงครามโลกครั้งที่ 1 พระองค์ส่งเสริมการบินทั้งกิจการทางทหารและพลเรือน โดยวันที่ 17 ก.พ.2462 กระทรวงกลาโหม สั่งการให้กรมอากาศยานทหารบกทดลองใช้เครื่องบินนำถุงไปรษณีย์จากสนามบินดอนเมือง ไปสนามบินเนินพลอยแหวน อ.ท่าใหม่ จว.จันทบุรี เป็นเพื่อทดลองการคมนาคมในอากาศและแสดงการบินแก่ประชาชนชาวจันทบุรี ซึ่งการคมนาคมขนส่งทางอากาศเป็นครั้งแรกในประเทศสยาม
ชูชัย พระขรรค์ชัย
ประวัติ
ซึ่งชูชัยได้กล่าวภายหลังว่า เป็นแผนการชกของตน เพราะเกรงว่าในยกต้น ๆ จะไม่อาจทนแรงบุกของสุข ซึ่งเป็นนักมวยรูปร่างใหญ่ได้ จึงเป็นฝ่ายตั้งรับอย่างเดียว รอโอกาสให้สุขหมดแรงจึงโหมแรงในยกสุดท้าย จนชนะในที่สุด
เบน แพลตต์
เบนจามิน ชิฟฟ์ แพลตต์ (Benjamin Schiff Platt) หรือ  เบน แพลตต์ (Ben Platt) เกิดเมื่อวันที่ 24 กันยายน ค.ศ.1993 เป็นนักแสดง นักร้องและนักแต่งเพลงชาวอเมริกัน แพลตต์เข้าสู่วงการจากการแสดงละครบรอดเวย์ตั้งแต่ยังเล็กโดยเขาเคยปรากฏในละครบรอดเวย์ทั้งเรื่อง The Music Man (2002), The Book of Mormon (2012-2013) และ Dear Evan Hansen (2015-2017) โดยเขาเลยได้รับรางวัลโทนี สาขานักแสดงชายยอดเยี่ยมในละครเพลง  ซึ่งเขาเป็นนักแสดงนำชายอายุน้อยที่สุดที่เคยได้รับรางวัลโทนี  นอกจากนี้เขาเคยแสดงภาพยนตร์เรื่อง ชมรมเสียงใส ถือไมค์ตามฝันในภาค 1 และภาค 2
ชูชัย พระขรรค์ชัย
ประวัติ
จากนั้นแล้ว ชูชัยเสมือนว่าได้กลับมาอย่างสง่าในวงการมวยอีกครั้ง จึงมีการประกบคู่ให้พบกับ สุรชัย ลูกสุรินทร์ เจ้าของฉายา เสือสำอางค์ ซึ่งเป็นคู่ปรับเก่าที่ชูชัยเคยเอาชนะได้แล้ว แต่พอถึงใกล้วันชก การตรวจร่างกายแพทย์สนามพบว่าชูชัยป่วยเป็นวัณโรค ซึ่งถือเป็นโรคร้ายแรง ห้ามขึ้นชก ชูชัยจึงประกาศแขวนนวมไปในขณะนั้น ซึ่งมีอายุได้เพียงแค่ 26 ปีเท่านั้น
สนามบินจันทบุรี
การบินของไทย และการใช้สนามบินเนินพลอยแหวน
- ต่อมา ได้พัฒนาการบินในด้านการคมนาคมเพิ่มเติม เช่น การส่งเวชภัณฑ์และลำเลียงผู้ป่วยทางอากาศ นับเป็นการวางรากฐานการเสริมสร้างกำลังทางอากาศของประเทศไทย
เบน แพลตต์
ชีวิตในช่วงแรกและการศึกษา
แพลตต์เกิดที่ ลอสแอนเจลิส ประเทศสหรัฐอเมริกา เขาเป็นลูกคนที่สี่ในบรรดาลูกทั้ง 5 คนของจูลี่ แพลตต์ และมาร์ค แพลตต์ พ่อของเขาเป็นโปรดิวเซอร์ให้กับภาพยนตร์, โทรทัศน์, ละครบรอดเวย์ทั้งภาพยนตร์เรื่อง Legally Blonde, Into the Woods, La La Land, Mary Poppins Returns และละครบรอดเวย์เรื่อง Dear Evan Hansen, Wicked โดยครอบครัวของเขาเป็นชาวยิว
สนามบินจันทบุรี
การบินของไทย และการใช้สนามบินเนินพลอยแหวน
- จังหวัดจันบุรีได้ร่วมกันพัฒนาพื้นที่สนามบินเนินพลอยแหวน แล้วได้มอบสนามบินให้แก่กองทัพอากาศเมื่อเดือนกุมภาพันธ์ พ.ศ. 2480
ฮิลลารี คลินตัน
ฮิลลารี ไดแอน ร็อดแดม คลินตัน (Hillary Diane Rodham Clinton) เกิดวันที่ 26 ตุลาคม ค.ศ. 1947 เป็นรัฐมนตรีว่าการกระทรวงการต่างประเทศแห่งสหรัฐอเมริกา คนที่ 67 ในรัฐบาลประธานาธิบดีบารัก โอบามา อดีตสมาชิกวุฒิสภาจากรัฐนิวยอร์กในระหว่างปี 2001 - 2009 และ อดีตประธานคณะมนตรีความมั่นคงแห่งสหประชาชาติ ในเดือนกันยายน ค.ศ. 2009 คลินตันเป็นภริยาบิล คลินตัน ประธานาธิบดีคนที่ 42 แห่งสหรัฐอเมริกา เธอจึงเป็นสุภาพสตรีหมายเลขหนึ่งของสหรัฐอเมริกา ระหว่างปี 1993  - 2001  ในการเลือกตั้งประธานาธิบดีสหรัฐอเมริกา ค.ศ. 2008 เธอเคยลงสมัครเป็นตัวแทนพรรคเดโมแครตชิงตำแหน่งประธานาธิบดีด้วย แต่พ่ายแพ้ให้บารัก โอบามา ในครั้งนั้น ต่อมาในปี 2016 ในการเลือกตั้งประธานาธิบดีสหรัฐอเมริกา ค.ศ. 2016 เธอได้เป็นตัวแทนพรรคเดโมแครต และช่วงชิงตำแหน่งประธานาธิบดีกับดอนัลด์ ทรัมป์ นักธุรกิจจากรัฐนิวยอร์ก นับเป็นผู้หญิงคนแรกที่ได้เป็นตัวแทนพรรคการเมืองหลักในการเลือกตั้งประธานาธิบดีสหรัฐอเมริกา
ชูชัย พระขรรค์ชัย
ประวัติ
หลังจากนั้นชื่อเสียงของชูชัยก็ค่อย ๆ เงียบหายไปในวงการมวย แต่อีก 23 ปีต่อมา ชูชัยก็กลับมาสร้างความฮือฮาอีกครั้งเมื่อกลับคืนสู่สังเวียนอีกครั้ง เมื่ออายุถึง 49 ปีแล้ว  โดยถูกประกบคู่ให้ชกกับ ฮิเดโอะ อาซาโน่ นักมวยคาราเต้ชาวญี่ปุ่น ชูชัยแม้จะมีอายุในวัยกลางคนแล้ว แต่สภาพร่างกายยังคงแข็งแรงดีอยู่เนื่องจากดูแลสุขภาพร่างกายมาตลอด การชกปรากฏว่า ชูชัยเป็นฝ่ายชกอาซาโน่อย่างเดียวในยก 2 ถึงกับล้มไป 3 ครั้งในยกเดียว แต่กรรมการก็ไม่จับแพ้ ขณะที่ชูชัยเองก็กำลังจะหมดแรงแล้ว ขึ้นยก 3 ชูชัยจึงเร่งชกอีกครั้ง กรรมการจึงจับอาชาโน่แพ้น็อกไป ขณะที่ชูชัยกำลังจะหมดแรงพอดี และหลังจากนั้นชูชัยก็มิได้หวนกลับมาชกมวยอีกเลย
เบน แพลตต์
ชีวิตในช่วงแรกและการศึกษา
แพลตต์ได้จบการศึกษาที่โรงเรียนสอนศิลปะการแสดง The Adderley โดยระหว่างที่เรียนเขาก็ได้เริ่มแสดงละครบรอดเวย์เรื่อง Bye Bye Birdie และ Into the Woods ก่อนที่เขาจะเข้าเรียนต่อที่โรงเรียนฮาร์วาร์ด-เวฟต์เลค และเมื่อเขาได้จบการศึกษาในปีค.ศ. 2011 เขาก็ได้เข้าเรียนต่อที่มหาวิทยาลัยโคลัมเบียก่อนที่แพลตต์จะลาออกหลังจากที่เรียนไป 6 สัปดาห์หลังที่เขาได้รับการคัดเลือกได้เล่นละครบรอดเวย์เรื่อง The Book of Mormon สำเร็จ
ฮิลลารี คลินตัน
ชีวิตวัยเด็ก
คลินตันเกิดวันที่ 26 ตุลาคม ค.ศ. 1947 ที่โรงพยาบาลเอดจ์วอเตอร์ (Edgewater Hospital) ในนครชิคาโก รัฐอิลลินอย ก่อนจะย้ายไปพำนักที่เมืองปาร์ก ริดจ์ในรัฐเดียวกัน เมื่อคลินตันมีอายุได้ 3 ปี เธอเป็นบุตรสาวคนโตของ ฮิวจ์ เอลส์เวิร์ท ร็อดแฮม และโดโรธี เอ็มม่า โฮเวลล์ บิดาของเธอเป็นเจ้าของธุรกิจสิ่งทอขนาดเล็ก ส่วนมารดานั้นเป็นแม่บ้าน เธอมีน้องอีก 2 คนคือ ฮิวจ์และโทนี่
ชูชัย พระขรรค์ชัย
ประวัติ
จากประวัติเหล่านี้ ทำให้ ชูชัย พระขรรค์ชัย ได้รับการขนานนามว่า เป็นนักมวยที่มาแล้วไปพร้อมกับชัยชนะ ซึ่งแตกต่างจากนักมวยรายอื่น ๆ ส่วนใหญ่ เมื่อกลับมาชกมวยอีกครั้งในขณะที่อายุมากขึ้นจะเป็นฝ่ายแพ้อย่างยับเยิน
สนามบินจันทบุรี
ทางการทหาร
ข้อมูลการใช้ประโยชน์สนามบินเนินพลอยแหวน และข้อมูลด้านที่ดินราชพัสดุ
เบน แพลตต์
2002–2014: เริ่มเข้าสู่วงการละครบรอดเวย์ และ The Book of Mormon
แพลตต์ได้เข้าสู่วงการตอนอายุ 9 ขวบเมื่อเขาได้มีโอกาสขึ้นแสดงละครบรอดเวย์เรื่องแรกคือ The Music Man โดยเขาได้รับบทเป็น Winthrop Paroo คู่กับ คริสติน เชโนเวธ แล้วเมื่อแพลตต์อายุ 11 ปีเขาก็ได้ขึ้นแสดงละครบรอดเวย์ Caroline, or Change และเมื่อเขาอายุ 17 ปีแพลตต์ก็ได้มีโอกาสรับบทเป็น Jean Valjean ในละครบรอดเวย์เรื่อง Les Misérables โดยในช่วงต้นเขายังมีโอกาสได้รับบทเป็น Claude Bukowski ในละครบรอดเวย์เรื่อง Hair: The American Tribal Love-Rock Musical ของมหาวิทยาลัยโคลัมเบีย ซึ่งแพลตต์ก็ได้มีโอกาสร่วมทำงานกับละครบรอดเวย์เรื่องอื่นๆทั้ง  Alice by Heart และ  Alice in Wonderland
อำเภอแดะคินะตีริ
แดะคินะตีริ (ဒက္ခိဏသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า สำมะโนพม่า ค.ศ. 2014 ระบุว่าอำเภอนี้มีประชากร 51,328 คน
ชูชัย พระขรรค์ชัย
ประวัติ
ซึ่งต่อมาในปี พ.ศ. 2527 ทางเวทีราชดำเนินได้จัดอันดับ 10 ยอดนักมวยเกียรติยศของเวที ก็มีชื่อของชูชัยบรรจุรวมอยู่ด้วย
ฮิลลารี คลินตัน
การศึกษา
คลินตันสำเร็จการศึกษาด้านรัฐศาสตร์จากวิทยาลัยสตรีเวลเลสลีย์ โดยเธอได้รับเกียรตินิยม จากนั้นศึกษาต่อด้านกฎหมายในมหาวิทยาลัยเยล เธอเรียนจบปริญญาเอกด้านกฎหมายจากมหาวิทยาลัยเยล เธอรู้จักกับบิล คลินตัน ซึ่งขณะนั้นก็เรียนด้านกฎหมายอยู่ที่มหาวิทยาลัยเยลเช่นกัน ทั้งคู่แต่งงานกันเมื่อวันที่ 11 ตุลาคม ค.ศ. 1975 โดยมีบุตรี 1 คนคือ เชลซี คลินตัน
ชูชัย พระขรรค์ชัย
ประวัติ
นอกจากนี้แล้ว ระหว่างที่มีชื่อเสียงนั้น ชูชัยถือได้ว่าเป็นนักมวยที่มีหน้าตาดีประกอบกับเป็นบุคคลที่มีชื่อเสียง จึงได้มีโอกาสแสดงนำในภาพยนตร์เรื่อง พันท้ายนรสิงห์ ในปี พ.ศ. 2493 กำกับโดย มารุต และอำนวยการสร้างโดย พระเจ้าวรวงศ์เธอ พระองค์เจ้าภาณุพันธุ์ยุคล และอีกหลายเรื่องต่อมาด้วยกัน เช่น นเรศวรมหาราช ในปี พ.ศ. 2500, อำนาจกับอำนาจ ในปี พ.ศ. 2501 เป็นต้น ซึ่งถือได้ว่าเป็นนักมวยคนแรกที่แสดงในภาพยนตร์หรือละครโทรทัศน์ ก่อนจะมีนักมวยที่มีชื่อเสียงในรุ่นหลังแสดงแบบเดียวกันตามมา
เบน แพลตต์
2002–2014: เริ่มเข้าสู่วงการละครบรอดเวย์ และ The Book of Mormon
และในปีค.ศ. 2012 แพลตต์ก็ได้ผ่านการคัดเลือกรับบทเป็น Elder Arnold Cunningham ในละครบรอดเวย์เรื่อง The Book of Mormon โดยละครบรอดเวย์เรื่องนี้ได้เริ่มแสดงที่โรงละคร CIBC Theatre ในวันที่ 19 ธันวาคม ค.ศ. 2012 ซึ่งโชว์ก็ได้สิ้นสุดลงในวันที่ 6 ตุลาคม ค.ศ. 2013 โดยนักวิจารณ์ก็ได้ออกมาชื่นชมเกี่ยวกับการแสดงของแพลตต์ว่า “เขาเป็นคลื่นลูกใหม่หางวงการละครบรอดเวย์ในชิคาโก เขาสามารถเข้าถึงบทที่ได้รับอย่างแท้จริง ซึ่งเขาสามารถละทิ้งความเป็นตัวเองพร้อมกับละทิ้งความเป็นเด็กไปได้สำเร็จ” และหลังจากนั้นเขาก็ได้รับบทในละครบรอดเวย์เรื่องนี้อีกโดยโชว์ได้เริ่มวันแรกในวันที่ 7 มกราคม ค.ศ. 2014 ที่โรงละคร Eugene O'Neill และได้สิ้นสุดลงในวันที่ 6 มกราคม ค.ศ. 2015
2015–2017: เข้าสู่วงการภาพยนตร์ และ Dear Evan Hansen
ในปีค.ศ. 2012 แพลตต์ได้มีโอกาสเป็นตัวประกอบในภาพยนตร์เพลงเรื่อง Pitch Perfect ซึ่งมีเค้าโครงมาจากนวนิยายเรื่อง Pitch Perfect: The Quest for Collegiate A Cappella Glory โดยเขาก็ได้รับบทเป็น Benji Applebaum ซึ่งเขาก็ได้มีโอกาสร่วมแสดงกับ แอนนา เคนดริก, สกาลาร์ อัสติน, บริทนีย์ สโนว์, แอนนา แคมป์ และรีเบล วิลสัน โดยภาพยนตร์เรื่องนี้ก็ประสบความสำเร็จและได้กระแสตอบรับในทางที่ดี ซึ่งเขาก็มีโอกาสได้เข้าชิงรางวัล Teen Choice Awards ในสาขา Choice Movie: Male Scene Stealer แล้วในปีค.ศ. 2015 เขาก็ได้มีโอกาสได้เล่นในภาคต่อของภาพยนตร์เรื่องนี้อีกครั้ง ซึ่งเขาก็ได้ปรากฏในภาพยนตร์เรื่อง Ricki and the Flash และ Billy Lynn's Long Halftime Walk ด้วย
และในปีค.ศ. 2016 แพลตต์ก็ได้มีโอกาสรับบทเดิมในละครบรอดเวย์เรื่อง Dear Evan Hansen อีกครั้ง โดยละครบรอดเวย์เรื่องนี้ได้เริ่มแสดงก่อนในวันที่ 26 มีนาคม ค.ศ. 2016 ณ โรงละคร Second Stage ก่อนที่จะเริ่มแสดงจริงในวันที่ 1 พฤษภาคม ค.ศ. 2016 และสิ้นสุดลงในวันที่ 16 พฤษภาคม ค.ศ. 2016 โดยในครั้งนี้ละครบรอดเวย์เรื่องนี้ก็สามารถขายบัตรที่นั่งหมดทุกรอบ
และในเดือนธันวาคม ค.ศ. 2016 แพลตต์ก็ได้มีโอกาสเล่นละครบรอดเวย์เรื่องนี้ครั้งหนึ่งที่โรงละคร Music Box จากการแสดงในครั้งนี้นักวิจารณ์ได้ออกมาชื่นชมเกี่ยวกับการแสดงของเขาในครั้งนี้ของเขาว่า “เป็นโชว์แห่งประวัติศาสตร์” และ “เป็นหนึ่งในนักแสดงนำชายที่ยอดเยี่ยมที่สุดตั้งแต่มีละครบรอดเวย์มา”   และจากการแสดงในครั้งนี้ทำให้เขาได้รับรางวัลโทนี ในสาขานักแสดงชายยอดเยี่ยมในละครเพลง ซึ่งเขาก็ได้แสดงละครบรอดเวย์เรื่องนี้เป็นครั้งสุดท้ายในวันที่ 19 พฤศจิกายน ค.ศ. 2017
2017–ปัจจุบัน: เข้าสู่วงการเพลง และ Sing to Me Instead
ในปีค.ศ. 2017 เขาได้มีโอกาสเซ็นสัญญากับค่ายเพลง แอตแลนติกเรเคิดส์ โดยในวันที่ 28 มกราคม ค.ศ.2018 เขาก็ได้แสดงเพลง Somewhere ของเลนนาร์ด เบิร์นสไตน์ ในงานประกาศผลรางวัลแกรมมี และในวันที่ 19 มีนาคม ค.ศ. 2018 แพลตต์ และ ลิน-มานูเอล มิแรนดา ผู้สร้างละครเวทีเรื่อง Hamilton ก็ได้ปล่อยเพลงที่มีชื่อว่า “Found/Tonight” โดยเป็นการผสมระหว่างเพลง The Story of Tonight จากละครเวทีเรื่อง Hamilton และ เพลง You Will Be Found จากละครเวทีเรื่อง  Dear Evan Hansen ซึ่งเขาก็ได้นำรายได้ส่วนหนึ่งจากการขายเพลงไปบริจาคให้กับการเดินขบวนการต่อต้านการใช้อาวุธปืนและความรุนแรงมาร์ชฟอร์เอาเออร์ไลฟ์ โดยเขาก็ได้ร่วมแสดงเพลงนี้กับมิแรนดาที่กรุงวอชิงตันในวันวันเดียวกันกับการเดินขบวน   และเขาก็ได้มีโอกาสแสดงนำเป็นครั้งแรกในภาพยนตร์แนวประวัติศาสตร์สยองขวัญเรื่อง Run This Town
และในเดือนมกราคม ค.ศ. 2019 แพลตต์ก็ได้ออกอัลบั้มแรกที่มีชื่อว่า "Sing to Me Instead" ในวันที่ 29 มีนาคม ค.ศ. 2019 โดยอัลบั้มนี้ก็ได้ถูกปล่อยพร้อมกับซิงเกิลภายในอัลบั้มคือ "Bad Habit" and "Ease My Mind" และหลังจากการปล่อยอัลบั้ม แพลตต์ก็เริ่มออกทัวร์คอนเสิร์ตเป็นครั้งแรกในเดือนพฤษภาคม ปีค.ศ. 2019
และในวันที่ 29 พฤษภาคม ค.ศ. 2019 แพลตต์ก็ได้มีโอกาสแสดงภาพยนตร์ของ ริชาร์ด ลินเคลเตอร์ เรื่อง Merrily We Roll Along โดยเป็นภาพยนตร์ที่มีกำหนดการถ่ายทำยาวนานถึง 20 ปี
ชีวิตส่วนตัว
แพลตต์เปิดเผยว่าตนเองเป็นเกย์ โดยเขาได้เปิดเผยกับครอบครัวเมื่อตอนที่เขาอายุ 12 ปี และโดยเขาได้เปิดเผยกับสื่อสาธารณะเป็นครั้งแรกจากมิวสิกวิดีโอเพลง "Ease My Mind" ของเขา
ฮิลลารี คลินตัน
สุภาพสตรีหมายเลขหนึ่งแห่งสหรัฐอเมริกา
หลังจากที่บิล คลินตัน สามีของเธอได้รับเลือกเป็นประธานาธิบดีสหรัฐอเมริกา และเข้ารับตำแหน่งในวันที่ 20 มกราคม ค.ศ. 1993 คลินตันจึงเป็นสุภาพสตรีหมายเลขหนึ่งของสหรัฐอเมริกา เธอนับเป็นสุภาพสตรีหมายเลขหนึ่งคนแรกที่มีวุฒิการศึกษาระดับปริญญาบัณฑิต และมีอาชีพเป็นทางการก่อนได้รับตำแหน่ง เธอยังเป็นสุภาพสตรีหมายเลขหนึ่งคนแรกที่มีสำนักงานของตัวเองอยู่ในปีกฝั่งตะวันตกของทำเนียบขาว ซึ่งก่อนหน้าที่ สุภาพสตรีหมายเลขหนึ่งจะดูแลปีกฝั่งตะวันออกเท่านั้น โดยเธอยังเป็นที่ยอมรับกันว่า เป็นหนึ่งในสุภาพสตรีหมายเลขหนึ่งที่มีอิทธิพลมากที่สุดเคียงคู่กันกับ เอลินอร์ รูสเวลท์ อดีตสุภาพสตรีหมายเลขหนึ่งในสมัยประธานาธิบดีแฟรงกลิน ดี. โรสเวลต์ ถึงแม้ว่า คลินตันจะถูกวิพากษ์วิจารณ์อย่างหนักในการที่เธอเข้ามามีบทบาทในการทำงานของคณะรัฐบาล แต่ฝ่ายที่สนับสนุนก็ออกมาโต้แย้งว่า ประชาชนที่เลือกบิล คลินตันให้เข้ามาดำรงตำแหน่งประธานาธิบดีย่อมรู้ถึงข้อนี้ดี
สมาชิกวุฒิสภาจากรัฐนิวยอร์ก
หลังจากที่อดีตสมาชิกวุฒิสภารัฐนิวยอร์ก แดเนียล แพทริค มอยนิแฮนประกาศเกษียณ ได้มีสมาชิกในพรรคเดโมแครตหลายคน รวมไปถึงสมาชิกสภาผู้แทนราษฎร ชาร์ลส บี แรนเกล สนับสนุนให้ฮิลลารีลงสมัครรับเลือกในการเลือกตั้งปี 2000  หลังจากที่คลินตันตัดสินใจลงสมัคร เธอและบิลได้ซื้อบ้านในชานเมืองนิวยอร์ก เธอนับเป็นสุภาพสตรีหมายเลขหนึ่งคนแรกที่ลงรับเลือกตั้ง และได้รับเลือกถึง 2 สมัยด้วยกัน แต่ในสมัยที่ 2 ดำรงตำแหน่งไม่ครบวาระ เนื่องจากเธอเข้ารับรับตำแหน่งรัฐมนตรีว่าการกระทรวงการต่างประเทศในปี 2009 และ 2016 เธอถูกโจมตีจากนายดอนัลด์ ทรัมป์ คู่แข่งจากพรรครีพับลิกัน ว่าในขณะที่เป็นสมาชิกวุฒิสภา เธอสนับสนุนสงครามอิรัก  ในสมัยประธานาธิบดีจอร์จ ดับเบิลยู. บุช โดยเธอยอมรับว่าในครั้งนั้นเป็นการตัดสินใจที่ผิดพลาด และกล่าวขอโทษ
การชิงตำแหน่งตัวแทนพรรคในการเลือกตั้งประธานาธิบดีปี 2008
เมื่อวันที่ 20 มกราคม ค.ศ. 2007 เธอได้ประกาศผ่านเว็บไซต์ว่า คลินตันตัดสินใจจะลงสมัครรับเลือกเป็นตัวแทนของพรรคเดโมแครต ในการชิงชัยตำแหน่งประธานาธิบดีในปี ค.ศ. 2008 เธอเป็นสตรีคนแรกในประวัติศาสตร์ที่ลงสมัครเป็นตัวแทนของพรรคระดับชาติ
โดยในช่วงครึ่งปีแรก คลินตันมีคะแนนนำในการสำรวจคะแนนนิยม โดยคู่แข่งของเธอคือ บารัก โอบามา ซึ่งได้เป็นประธานาธิบดีคนที่ 44 สมาชิกวุฒิสภาจากรัฐอิลลินอย และอดีตสมาชิกวุฒิสภาจอห์น เอ็ดเวิดส์จากรัฐนอร์ทแคโรไลนา โดยสโลแกนของเธอคือ "ประสบการณ์(Experience)"
คลินตัน และ โอบามา นับได้ว่า มีคะแนนคู่คี่สูสีกันมาโดยตลอด โดยต่างกันผลัดกันแพ้ผลัดกันชนะในการเลือกตั้งตามรัฐต่างๆ แต่หลังจากการเลือกตั้งสุดท้ายเมื่อวันที่ 3 มิถุนายน ค.ศ. 2008 โอบามามีคะแนนเสียงเพียงพอ และได้รับเลือกเป็นตัวแทนของพรรคเดโมแครต คลินตันได้ออกมาประกาศยอมรับความพ่ายแพ้และประกาศสนับสนุนบารัก โอบามาในการลงสมัครรับเลือกตั้งเป็นประธานาธิบดี
สนามบินจันทบุรี
ทางการเกษตร
สนามบินจันทบุรี เป็นอีกฐานปฏิบัติการของกรมฝนหลวงและการบินเกษตรในการปฏิบัติการฝนหลวงในฤดูร้อน ประมาณเดือนมีนาคม - พฤษภาคม เนื่องจากความเหมาะสมของสภาพพื้นที่ที่อยู่ในทิศทางต้นลม สามารถทำฝนเพื่อตอบสนองพื้นที่เกษตรกรรมในจังหวัดระยอง จังหวัดจันทบุรี จังหวัดตราด และจังหวัดสระแก้วตอนล่าง
ฮิลลารี คลินตัน
ตัวแทนพรรคในการเลือกตั้งประธานาธิบดีปี 2016
คลินตันเอาชนะเบอร์นี แซนเดอร์ส สมาชิกวุฒิสภาจากรัฐเวอร์มอนต์ และกลายเป็นตัวแทนพรรคเดโมแครตในการการเลือกตั้งประธานาธิบดีสหรัฐอเมริกาปี 2016 ซึ่งเธอเป็นสตรีคนแรกที่ได้รับเลือกให้เป็นตัวแทนของพรรคการเมืองใหญ่ในสหรัฐอเมริกา และช่วงชิงตำแหน่งกับดอนัลด์ ทรัมป์ ตัวแทนจากพรรครีพับลิกัน และมีการเลือกตั้งในวันที่ 8 พฤศจิกายน ค.ศ. 2016 โดยทรัมป์ เป็นผู้ชนะ ได้คะแนน 306 เธอได้คะแนน 232 หลังจากผลการเลือกตั้งประกาศ เธอได้โทรศัพท์ไปหาดอนัลด์ ทรัมป์ ยอมรับความพ่ายแพ้และแสดงความยินดีกับประธานาธิบดีคนใหม่ และ ทรัมป์ ยังกล่าวชื่นชมเธอว่า ทำงานหนักอย่างยิ่งเพื่อสหรัฐอเมริกา
สนามบินจันทบุรี
สายการบินระหว่างประเทศ
ไม่มีสายการบินพาณิชย์เปิดให้บริการ
ฮิลลารี คลินตัน
รัฐมนตรีว่าการกระทรวงการต่างประเทศ
ในกลางเดือนพฤศจิกายน ค.ศ. 2008 หลังได้รับเลือก ประธานาธิบดีบารัก โอบามาได้มาพูดคุยกับคลินตัน โดยเขาได้ขอให้เธอรับตำแหน่งรัฐมนตรีว่าการกระทรวงการต่างประเทศ ซึ่งเธอก็ยอมรับตำแหน่ง และดำรงตำแหน่งตั้งแต่วันที่  21 มกราคม ค.ศ. 2009 - 1 กุมภาพันธ์ ค.ศ. 2013
สนามบินจันทบุรี
สายการบินภายในประเทศ
ไม่มีสายการบินพาณิชย์เปิดให้บริการ
ฮิลลารี คลินตัน
แหล่งข้อมูลอื่น
1947
ควร์ท เกอเดิล
ควร์ท ฟรีดริช เกอเดิล (Kurt Friedrich Gödel; 28 เมษายน ค.ศ. 1906 – 14 มกราคม ค.ศ. 1978) เป็นนักปรัชญา นักคณิตศาสตร์ และนักปรัชญาชาวออสเตรีย และต่อมาชาวอเมริกัน ถือว่าเป็นนักตรรกศาสตร์คนสำคัญที่สุดคนหนึ่งในประวัติศาสตร์ร่วมกับอาริสโตเติล, แอลฟริด ทาร์สกี และก็อทโลพ เฟรเกอ เกอเดิลสร้างผลกระทบใหญ่หลวงต่อการคิดวิทยาศาสตร์และปรัชญาในคริสต์ศตวรรษที่ 20 ซึ่งขณะนั้น เมื่อผู้อื่นอย่างเบอร์ทรันด์ รัสเซลล์, แอลฟริด นอร์ท ไวต์เฮด, และดาวิท ฮิลเบิร์ท บุกเบิกการใช้ตรรกะและทฤษฎีเซตเพื่อทำความเข้าใจรากฐานแห่งคณิตศาสตร์
เกอเดิลพิมพ์เผยแพร่ทฤษฎีบทความไม่สมบูรณ์สองเรื่องของเขาใน ค.ศ. 1931 เมื่อเขาอายุ 25 ปี หรือ 1 ปีหลังเขาสำเร็จการศึกษาระดับปริญญาเอกที่มหาวิทยาลัยเวียนนา ทฤษฎีบทความไม่สมบูรณ์ที่หนึ่งมีใจความว่า สำหรับระบบเชิงสัจพจน์เวียนเกิดต้องกันกับตัวเองใด ๆ ที่เพียงพออธิบายเลขคณิตของจำนวนธรรมชาติได้ จะมีประพจน์จริงเกี่ยวกับจำนวนธรรมชาติที่ไม่สามารถพิสูจน์จากสัจพจน์ได้ เพื่อพิสูจน์ทฤษฎีบทนี้ เกอเดิลพัฒนาเทคนิคซึ่งปัจจุบันเรียก การกำหนดจำนวนเกอเดิล (Gödel numbering) ซึ่งลงรหัสนิพจน์รูปนัยเป็นจำนวนธรรมชาติ
เขายังแสดงว่าสัจพจน์การเลือกและสมมุติฐานความต่อเนื่องไม่สามารถพิสูจน์แย้งจากสัจพจน์ของทฤษฎีเซตซึ่งเป็นที่ยอมรับได้ หากสันนิษฐานว่าสัจพจน์เหล่านั้นต้องกัน ผลที่สัจพจน์การเลือกไม่สามารถพิสูจน์แย้งได้เปิดประตูให้นักคณิตศาสตร์สันนิษฐานสัจพจน์การเลือกในการพิสูจน์ของตน เขายังมีส่วนสำคัญต่อการพิสูจน์ทฤษฎีโดยการสร้างความกระจ่างถึงความเชื่อมโยงระหว่างตรรกศาสตร์คลาสสิก ตรรกศาสตร์สหัชญาณนิยม (intuitionistic logic) และตรรกศาสตร์อัญรูป
19061978
วงศ์ใบพาย
Violaceae เป็นวงศ์ของพืชดอกประกอบด้วย 86 สปีชีส์ 25 สกุล ชื่อของวงศ์นำมาจากสกุล Viola ของดอกหน้าแมวและไวโอเลต
การจำแนกชั้นเก่าอย่างเช่นระบบครอนควิส์ใส่ Violaceae ในตระกูลที่ตั้งชื่อตามมันหรือ Violales แต่อย่างใรก็ตาม ในการจำแนกที่ผ่านมาไม่นานเช่น Angiosperm Phylogeny Group ได้ทำการจัดเข้าอันดับโนรา
อนุกรมวิธาน
มีการรองรับวงศ์ย่อย Violoideae, Leonioideae, และ Fusispermoideae
อำเภอโปะบะตีริ
โปะบะตีริ (ပုဗ္ဗသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า เดิมเคยเป็นส่วนหนึ่งของภาคมัณฑะเลย์ ก่อนที่กระทรวงมหาดไทยจัดตั้งเป็นหนึ่งในอำเภอของเนปยีดอ เมืองหลวงใหม่ในวันที่ 26 พฤศจิกายน ค.ศ. 2008 สำมะโนพม่า ค.ศ. 2014 ระบุว่ามีประชากรในอำเภอนี้ 116,491 คน
ทูพีเอ็ม
ทูพีเอ็ม (투피엠) เป็นบอยแบนด์เกาหลีใต้ สังกัดเจวายพีเอนเตอร์เทนเมนต์ ประกอบด้วยสมาชิกหกคนคือ จุนเค (เดิมชื่อจุนซู), นิชคุณ, แทคยอน, อูยอง, จุนโฮ และชานซอง เดิมสมาชิกวงมี 7 คน ซึ่งอดีตสมาชิกและหัวหน้าวงแจบอมออกจากวงชั่วคราวเนื่องจากข้อพิพาทที่เกิดจากโพสต์ของเขาใน MySpace ในปี ค.ศ. 2009 ก่อนที่จะประกาศออกจากทั้งวงและต้นสังกัดในต้นปี ค.ศ. 2010
วงทูพีเอ็มเป็นหนึ่งในวงย่อยซึ่งเป็นโครงการของเจวายพี เอนเตอร์เทนเมนต์เรียกว่า "วันเดย์ (One Day)" มีสมาชิก 11 คน (10 คนมาจากรายการ Hot Blood Guys ยกเว้น ชังมินวงทูเอเอ็มที่มาจากนักร้องนำวงดุริยางค์ทหารบก) โดยมีแนวคิดว่า ใน 1 วันจะมีช่วงเวลาที่ดีที่สุด 2 ช่วง แบ่งออกเป็นทูเอเอ็มและทูพีเอ็ม
ก่อนการเปิดตัวอย่างเป็นทางการ
ทางค่ายเจวายพี นำเด็กหนุ่ม 13 คนซึ่งเป็นศิลปินฝึกหัดของค่าย มาเข้าร่วมรายการที่ชื่อ Hot Blood Guys หรือชื่อไทย "ปฏิบัติการหนุ่มล่าฝัน" ออกอากาศทางช่องเอ็มเน็ต มีความยาว 8 ตอน (ในประเทศไทยออกฉายทางโมเดิร์นไนน์) โดยการรวมตัวกันทางค่ายเจวายพีต้องการที่จะหาคนเข้ากลุ่มเพื่อจะเปิดตัวเป็นศิลปิน โดยทดสอบทำเป็นรายการเรียลลิตี้ ที่ทั้ง 13 คนต้องใช้ชีวิตอยู่ร่วมกัน 4-5 เดือน
2551 : การปรากฏตัวและ Hottest Time of the Day
ได้รวมตัวกันเป็นกลุ่มทูพีเอ็ม จนมีผลงานเพลงแรกอย่างเป็นทางการคือเพลง 10/10 เผยแพร่ครั้งแรกในรายการ M!Countdown เมื่อ 4 กันยายน ค.ศ. 2008
ทูพีเอ็ม ได้มาเป็นแขกรับเชิญให้กับวันเดอร์เกิลส์ ในคอนเสิร์ต "Wonder Girls The First Wonder Live In Bangkok" ที่กรุงเทพฯ หลังจากนั้นก็ไปร่วมทัวร์ในทัวร์ "The JYP Tour 2009" มีขึ้นในวันที่ 5 มีนาคม ที่ ลอสแอนเจลิส, 6 มีนาคม ออเรนจ์เค้าท์ตี้ และ 8 มีนาคม 2552 นิวยอร์ก สหรัฐอเมริกา โดยได้ร่วมบันทึกเทปกับทางเอ็มทีวี ในสตูดิโอที่นิวยอร์กอีกด้วย
2552 : อัลบั้มชุดที่ '2:00PM Time for Change'
อัลบั้มมีชื่อว่า '2:00PM Time for Change' เปิดตัวอย่างเป็นทางการเมื่อ 16 เมษายน 2552 โดยก่อนหน้านั้นได้มีการเปิดตัวทีเซอร์ออกมาก่อนเมื่อวันที่ 13 เมษายน 2552 หลังจากเปิดตัวอัลบั้มเพลงของพวกเขาก็ติดอันดับอย่างรวดเร็ว จากการจัดอันดับเพลงของ cyworld chart เพลง Again & Again อยู่อันดับที่ 1 และเพลง Hate you และ She might come back อยู่อันดับที่ 9 และ 11 ตามลำดับ และพวกเขาแสดงคอนเสิร์ตคัมแบ็คสเตจเป็นครั้งแรกในวันที่ 23 เมษายน 2552 ผ่านทางรายการ Mnet M!Countdown
ในอัลบั้มนี้ได้พัคจินย็องมาเป็นผู้เขียนเนื้อและแต่งทำนองให้กับเพลงไตเติ้ลอย่าง 'Again & Again' ภายใต้การร่วมมือกับ Vlado Meller เจ้าของรางวัลแกรมมี่อวอร์ดจากผลงานการทำอัลบั้มของ Kanye West, Lil Wayne อีกทั้งยังมีมือมิกซ์ที่มีฝีมืออย่าง Brian Stanley ผู้ซึ่งเคยร่วมงานกับ Chris Brown มาร่วมงานด้วย ส่วนมิวสิกวิดีโอเพลงไตเติ้ลอย่าง 'Again & Again'ได้ ชังแจฮยอก มารับหน้าที่เป็นผู้กำกับ
2553
วันที่ 25 กุมภาพันธ์ พ.ศ. 2553 เจวายพีเอนเตอร์เทนเมนต์ ประกาศว่า ปาร์ค แจบอม จะไม่กลับมาเป็นสมาชิกวงทูพีเอ็ม และสัญญากับบริษัทเป็นที่สิ้นสุดลงไป
ทูพีเอ็มมีกำหนดการออกซิงเกิลใหม่ในเดือนเมษายน พ.ศ. 2553 วง 2PM ได้รับการยอมรับว่าเป็นวงที่ยอดเยี่ยมจากการที่สามารถตอบสนองความต้องการของบรรดาโปรดิวเซอร์และจากแนวดนตรีของพวกเขาที่ดุดันและมีพลัง ซึ่งพลังนั้นเพิ่มขึ้นเรื่อยๆนับตั้งแต่ที่พวกเขาเดบิวต์ด้วยเพลง 10 out of 10 จนถึงเพลงล่าสุดอย่าง Heartbeat ดังนั้นอัลบั้มใหม่ที่พวกเขาจะกลับมาในปีนี้นั้นจะเต็มไปด้วยดนตรีและภาพลักษณ์ที่เหนือการคาดเดา
ประเทศไทย
การมาเยือนเมืองไทยครั้งแรก
ทูพีเอ็มได้ไปร่วมงานงานประกาศผลรางวัลไนน์เอ็นเตอร์เทน อวอร์ด 2009 (Nine Entertain Awards 2009) ซึ่งงานนี้ได้จัดขึ้น ณ หอประชุมใหญ่ ศูนย์วัฒนธรรมแห่งประเทศไทย เมื่อวันที่ โดยทูพีเอ็มเข้างานเดินพรมม่วงโดยสมสูทสีดำทุกคน และภายในงานยังได้ขึ้นโชว์เพลง 10 points out of 10 points ด้วย
ภาพลักษณ์
ดูเพิ่มที่ การจัดอันดับด้านภาพลักษณ์
ปี 2008
ในการจัดอันดับ 30 ศิลปินเอเชียที่ร้อนแรงที่สุดของปี 2009 (World Asia 30 Hottest Artists 09) ที่เป็นผลคะแนนที่ได้รับจากการโหวตผ่านบัตรเครดิตของเกาหลี วงทูพีเอ็มอยู่อันดับที่ 23 เพลง 10 points out of 10 จากอัลบั้มแรกอยู่ในลำดับที่ 15 จากการจัด 30 Top Korean Songs 2009 และยังได้รับการจัดอันดับที่ 25 super 100 2009 Bling Bling star
วงทูพีเอ็มได้รับการจัดลำดับที่ 9 ของนักร้องเกาหลีที่ได้รับความนิยมในสหรัฐอเมริกา โดยสอบถามจากเว็บไซต์ www.Korg.com ในวันที่ 1 กุมภาพันธ์ - 20 เมษายน 2552 จำนวน 2,000 คน พวกเขามีกลุ่มแฟนคลับชื่อว่า "Hottest" หรือเรียกสั้นๆว่า "Hotti" และมีสีประจำวงคือสี เทามุก(Pearl Grey)ซึ่งใช้เป็นสีของลุกโป่งที่แฟนคลับใช้เชียร์พวกเขาด้วย
ปี 2009
เมื่อวันจันทร์ที่ 3 กรกฎาคม 2552 วงทูพีเอ็มเข้าพบนายกรัฐมนตรี อภิสิทธิ์ เวชชาชีวะ ร่วมรณรงค์โครงการฉันรักประเทศไทย ที่มีวัตถุประสงค์สร้างความเชื่อมั่น ปลูกฝังค่านิยมรักชาติ และร่วมกระตุ้นให้ทุกคนสร้างสรรค์สิ่งดี ๆ เพื่อแสดงออกถึงความรักชาติ โดยวง ทูพีเอ็ม เป็นศิลปินกลุ่มแรกที่ได้เข้าพบนายกรัฐมนตรีแห่งประเทศไทย
เมื่อวันที่ 30 กรกฎาคม พ.ศ. 2552 วง 2PM ได้รับรางวัล Only One Song ประจำเดือนกรกฎาคมของรายการ Mnet M! Countdown จากเพลง I Hate You
เสรฐพร กฤดากร ณ อยุธยา
เสรฐพร กฤดากร ณ อยุธยา ชิ่อเล่น โจอี้ หรือเป็นที่รู้จักกันในชื่อ โจอี้ พาราด็อกซ์ เกิดเมื่อวันที่ 20 กรกฎาคม พ.ศ. 2524 เป็นมือกลองของวง พาราด็อกซ์ ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ผู้เป็นญาติ ทำให้โจอี้กลายเป็นสมาชิกที่มีอายุน้อยที่สุดในวงพาราด็อกซ์
ทูพีเอ็ม
ปี 2009
ได้รับการจัดอันดับในหัวข้อไอดอลที่ถูกค้นหามากที่สุดในปี ค.ศ. 2009 จากเสิร์ชเอนจินชื่อดังของเกาหลีใต้ โดยได้อันดับที่ 2 ในหัวข้อ Top Artist search จากเว็บไซต์ www.nate.com และได้อันดับที่ 4 ในหัวข้อ Male top search จากเว็บ www.naver.com
เสรฐพร กฤดากร ณ อยุธยา
การศึกษา
เสรฐพร กฤดากร ณ อยุธยา จบการศึกษาในระดับประถมศึกษาจาก โรงเรียนราชบพิธ(แก้ไขจากโรงเรียนวัดราชบพิธ เนื่องจากเป็นการศึกษาระดับประถม โรงเรียนวัดราชบพิธนั้นเป็นโรงเรียนที่เปิดสอนในระดับมัธยม) และได้เข้าศึกษาที่ โรงเรียนเทคโนโลยีสยาม สาขาช่างอุตสาหกรรม เทคนิคยานยนต์ และสำเร็จการศึกษาในระดับปริญญาตรี จาก คณะครุศาสตร์อุตสาหกรรม ภาควิชาครุศาสตร์เครื่องกล มหาวิทยาลัยเทคโนโลยีราชมงคลพระนคร (วิทยาเขตพระนครเหนือ)
การทำงาน
ภายหลังจากที่ได้เข้ามาช่วยงานพาราดอกซ์ในช่วงแรก ก็ได้รับคำชวนจาก อิทธิพงศ์ กฤดากร ณ อยุธยา หรือ ต้า พาราด็อกซ์ ผู้เป็นญาติ ให้เข้ามาร่วมวงอย่างเป็นทางการ ก่อนที่จะเข้ามาอยู่ในสังกัดจีนี่ เรคคอร์ดส และออกอัลบัม Summer ในปีพ.ศ. 2543
ปัจจุบันเปิดกิจการร้านโทรศัพท์เคลื่อนที่เป็นของตัวเอง นอกเหนือจากการเล่นดนตรี
ทูพีเอ็ม
ปี 2009
เมื่อวันที่ 23 ธันวาคม พ.ศ. 2552 รายการ MBC Music Travel 'LaLaLa' ได้เปิดเผยผลสำรวจในหัวข้อ เพลงยอดฮิตประจำปี 2552 ที่แบ่งออกตามแนวเพลงต่างๆ ผ่านทางเว็บไซต์รายการ ซึ่งเก็บรวบรวมมาตั้งแต่เดือนพฤศจิกายนที่ผ่านมารวมระยะเวลา 1 เดือน โดยเพลง Again&Again ของ 2PM ได้อันดับที่ 3 สาขาเพลงแดนซ์ยอดเยี่ยมประจำปี 2552
เมื่อวันที่ 24 ธันวาคม พ.ศ. 2552 Caffe Bene เปิดเผยผลสำรวจฉลองเทศกาลวันคริสต์มาส โดยได้เก็บรวบรวมข้อมูลตั้งแต่วันที่ 7 ถึง 22 ธันวาคม 2552 รวมเวลา 2 สัปดาห์ผ่านการแจกบัตรชมแก๊กคอนเสิร์ต, พัคจินย็องคอนเสิร์ต และ อีอึนมิคอนเสิร์ต ภายใต้กิจกรรม 'คอนเสิร์ตคริสต์มาส 3 สไตล์' พร้อมหัวข้อผลสำรวจว่า ถ้าศิลปินดาราได้แปลงโฉมเป็นซานต้า..ฉันอยากจะได้รับของขวัญจากใครมากที่สุด? ผู้เข้าร่วมในกิจกรรมนี้ทั้งหมด 5,966 คน โดย 2PM ได้อันดับที่ 3 ด้วยคะแนน 985 คะแนน คิดเป็นทั้งหมด 13%
เมื่อวันที่ 26 ธันวาคม พ.ศ. 2552 รายการ KBS 2TV 'Entertainment Relay' ได้เปิดเผยผลสำรวจจากสถาบันวิจัยการออกอากาศ KBS ในหัวข้อศิลปินที่ทำกิจกรรมได้ร้อนแรงมากที่สุดในปี 2552 ซึ่งได้แบ่งเป็นฝ่ายชายและฝ่ายหญิง 2PM ได้ว้าอันดับที่ 2 (19.9%)
กรณีอันตอน
ปฏิบัติการอันตอน หรือ ฟัลล์ อันตอน (Fall Anton) เป็นรหัสนามสำหรับการเข้ายึดครองทางทหารที่ฝรั่งเศสเขตวีชีซึ่งถูกดำเนินการโดยเยอรมนีและอิตาลีในเดือนพฤศจิกายน ค.ศ. 1942 มันเป็นจุดจบของระบอบวิชีที่เป็นรัฐอิสระที่เป็นเพียงแต่ในนามและการยุบกองทัพ(กองทัพถูกพักรบที่จำกัดอย่างรุนแรง) แต่ยังคงให้ดำรงอยู่ในฐานะรัฐบาลหุ่นเชิดในเขตยึดครองฝรั่งเศส หนึ่งของปฏิบัติการครั้งสุดท้ายของกองทัพก่อนที่จะถูกยุบคือการทำลายกองเรือฝรั่งเศสในตูลงเพื่อป้องกันไม่ให้ตกอยู่ในเงื้อมมือของฝ่ายอักษะ
อำเภอซะบูตีริ
ซะบูตีริ (ဇမ္ဗူသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า ก่อตั้งขึ้นจากส่วนของอำเภอแลเว่และอำเภอปยี่นมะน่า ภาคมัณฑะเลย์ สำมะโนพม่า ค.ศ. 2014 ระบุว่าอำเภอนี้มีประชากร 110,459 คน
อัลโตคิวมูลัส
อัลโตคิวมูลัส (altocumulus) มีชื่อเรียกมาจากภาษาละติน altus แปลว่า สูง และ cumulus แปลว่า เป็นกอง อัลโตคิวมูลัสเป็นเมฆที่มีลักษณะเป็นก้อนกลมอยู่รวมกันเป็นกลุ่ม มีขนาดใหญ่กว่าเซอร์โรคิวมูลัส แต่เล็กกว่าสเตรโตคิวมูลัส อัลโตคิวมูลัสมีอักษรย่อคือ Ac และสัญลักษณ์
เมฆอัลโตคิวมูลัสเป็นเมฆระดับกลาง ก่อตัวที่ชั้นโทรโพสเฟียร์ที่ระดับความสูง 7,000–18,000 ฟุต (2,000–5,000 เมตร) เมฆชนิดนี้สามารถก่อตัวได้จากหลายสาเหตุ เช่น การสลายตัวของเมฆอัลโตสเตรตัส หรือการยกตัวของอากาศชื้นที่ถูกทำให้เย็นตัวลงด้วยความปั่นป่วนของอากาศ อัลโตคิวมูลัสมีลักษณะคล้ายกับเซอร์โรคิวมูลัสซึ่งเป็นเมฆที่อยู่ระดับสูงกว่า แต่ต่างกันที่อัลโตคิวมูลัสมีสีขาวและเทา ในขณะที่เซอร์โรคิวมูลัสมีสีขาวและเล็กกว่า นอกจากนี้อัลโตคิวมูลัสไม่ก่อปรากฏการณ์เฮโล ซึ่งเป็นปรากฏการณ์ที่พบได้ในกลุ่มเมฆระดับสูง โดยทั่วไปอัลโตคิวมูลัสไม่ก่อให้เกิดฝนตก แต่สามารถใช้พยากรณ์ถึงสภาพอากาศที่เปลี่ยนแปลงภายในวันนั้นหรือวันต่อมาได้
เมฆอัลโตคิวมูลัสสามารถจำแนกเป็นเมฆย่อยได้ 5 ชนิด ได้แก่
อำเภอเซยาตีริ
เซยาตีริ (ဇေယျာသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า
ศาสนาพราหมณ์
ศาสนาพราหมณ์ (Brahmanism) หรือ ศาสนาพระเวท (Vedic religion; वैदिकधर्म) เป็นศาสนาของชาวอินเดียโบราณซึ่งใช้กลุ่มภาษาอินโด-อารยัน ราว 1,500 ปีก่อนคริสต์ศักราช โดยยึดคัมภีร์พระเวทเป็นหลักความเชื่อและแนวปฏิบัติ และมีพัฒนาการจนเป็นศาสนาฮินดูในเวลาต่อมา จึงถือว่าศาสนาพระเวทเป็นส่วนหนึ่งของศาสนาฮินดู โดยมีสำนักพราหมณ์ต่าง ๆ เป็นผู้สืบทอดพระเวทมาจนปัจจุบัน
แม้พระเวทจะมีหลักคำสอนที่ลึกซึ้งมีแบบแผน แต่ไม่แน่ชัดว่าหลักคำสอนนั้นส่งผลในทางปฏิบัติของชาวบ้านเพียงใด มีหลักฐานชี้ว่าในศาสนาพระเวทมีสองสายที่ขัดแย้งกัน สายหนึ่งเน้นพิธีกรรมที่มีรูปแบบหยุมหยิม ค่าใช้จ่ายมาก ขั้นตอนซับซ้อน แต่อีกสายกลับตั้งคำถามกับเรื่องเหล่านี้ แล้วเน้นความหมายของพิธีกรรมต่อคุณค่าภายในใจและความจริงสากลมากกว่า ทั้งสองสายมีอิทธิพลต่อศาสนาแบบอินเดียทั้งศาสนาเชน ศาสนาพุทธ และศาสนาฮินดูโดยเฉพาะ
นักวิชาการบางคนมองว่าศาสนาพระเวทป็นการผสมผสานความเชื่อของชาวอินโด-อารยันในเอเชียกลางกับชาวฮารัปปาในอารยธรรมลุ่มแม่น้ำสินธุ
ประมวลกฎหมายวิธีพิจารณาความอาญา (ประเทศไทย)
ประมวลกฎหมายวิธีพิจารณาความอาญาแห่งประเทศไทย (ย่อ: ป.วิ.อ.) เป็นประมวลกฎหมายวิธีพิจารณาความอาญา อันเป็นกฎหมายวิธีสบัญญัติ (procedural law) ของประเทศไทย เป็นหนึ่งในบรรดาประมวลกฎหมายที่รัฐบาลไทย (แต่ครั้งที่ยังเรียกชื่อประเทศว่า "สยาม") เร่งผลิตใช้ เพื่อริเริ่มขอยกเลิกบรรดาสนธิสัญญาที่ราชอาณาจักรสยามทำไว้กับต่างประเทศ อันมีผลให้สยามต้องเสียเปรียบในด้านสิทธิสภาพนอกอาณาเขตและเอกราชทางการศาล
ในการร่างประมวลกฎหมายวิธีพิจารณาความอาญาของประเทศไทยนั้น คณะกรรมการยกร่างบันทึกว่า ได้ใช้ประมวลกฎหมายวิธีพิจารณาความอาญาแห่งสหภาพแอฟริกาใต้ (South African Code of Criminal Procedure) ซึ่งอยู่ใน รัฐบัญญัติฉบับที่ 51 ค.ศ. 1977 (Act 51 of 1977) ของสหภาพแอฟริกาใต้ (ยุคอาณานิคมในพระองค์ของจักรวรรดิบริติช และ สมัยการถือผิว) เป็นแม่แบบ อย่างไรก็ดี เมื่อพิเคราะห์แล้ว กลับพบว่า ประมวลกฎหมายวิธีพิจารณาความอาญาของประเทศไทยมีบทบัญญัติเหมือนกับ "เคะอิจิโซะโชโฮ" (刑事訴訟法; โรมะจิ: Keiji Soshō Hō) หรือ ประมวลกฎหมายวิธีพิจารณาความอาญาของประเทศญี่ปุ่น ถึงร้อยละเก้าสิบ
โครงการร่างประมวลกฎหมายวิธีพิจารณาความอาญานั้น เริ่มใน พ.ศ. 2477 ภายหลังประกาศใช้บรรพสุดท้ายของประมวลกฎหมายแพ่งและพาณิชย์ในปีนั้น ซึ่งตรงกับรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร แล้วเสร็จในปีเดียวกัน และประกาศใช้โดยคณะผู้สำเร็จราชการแทนพระองค์ในปีรุ่งขึ้น ให้แทนที่บรรดาพระราชบัญญัติเกี่ยวกับวิธีพิจารณาความอาญาที่ประกาศใช้เป็นการชั่วคราวก่อนหน้านี้ ตราบปัจจุบัน
ประมวลกฎหมายวิธีพิจารณาความอาญามีโครงสร้างแบ่งเป็นเจ็ดภาค คือ ภาค 1 ข้อความเบื้องต้น, ภาค 2 สอบสวน, ภาค 3 วิธีพิจารณาในศาลชั้นต้น, ภาค 4 อุทธรณ์ และฎีกา, ภาค 5 พยานหลักฐาน, ภาค 6 การบังคับตามคำพิพากษา และค่าธรรมเนียม และภาค 7 อภัยโทษ เปลี่ยนโทษหนักเป็นเบา และลดโทษ ตามลำดับ โดยตั้งแต่เริ่มมีผลใช้บังคับใน พ.ศ. 2478 จวบจนบัดนี้ ประมวลกฎหมายดังกล่าวมีอายุเกือบหนึ่งศตวรรษแล้ว
มูลเหตุแห่งการจัดทำประมวลกฎหมายบ้านเมือง
กลางพุทธศตวรรษที่ 24 ไม่ต่างจากประเทศอื่น ๆ ในภูมิภาคเดียวกัน ประเทศสยามต้องผจญอิทธิพลของวัฒนธรรมตะวันตกทั้งในด้านการเมือง การปกครอง เศรษฐกิจ และสังคม จนที่สุดหลาย ๆ ประเทศ อาทิ ประเทศญี่ปุ่นและประเทศจีน รวมถึงสยามเองก็จำต้องยอมรับนับถือเอาแนวคิดทฤษฎีต่าง ๆ ของตะวันตกเข้ามาใช้ในประเทศตน โดยเฉพาะด้านการเมืองการปกครองของสยามนั้น ชาวตะวันตกต่างดูถูกดูแคลนว่าพระราชกำหนดบทพระอัยการกฎหมายตราสามดวงมีความล้าหลัง ป่าเถื่อน ไม่เหมาะสมกับสภาพการณ์ปัจจุบัน จึงไม่ยอมให้ใช้กฎหมายเหล่านั้นแก่ตนเป็นอันขาด เป็นเหตุให้สยามจำต้องทำสนธิสัญญาเสียเปรียบกับชาติตะวันตกหลายประเทศยอมยกสิทธิสภาพนอกอาณาเขตให้ชาวต่างชาติ
ประเทศสยามจึงเริ่มรับหลักกฎหมายในระบบคอมมอนลอว์ของประเทศอังกฤษเข้ามาใช้ในการวินิจฉัยชี้ขาดอรรถคดีในกรณีที่กฎหมายตราสามดวงไม่ครอบคลุมหรือไม่เหมาะสม กับทั้งมีการจัดตั้งโรงเรียนกฎหมายที่สอนกฎหมายระบบคอมมอนลอว์ในรัชกาลพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ซึ่งวิวัฒนามาเป็นคณะนิติศาสตร์ มหาวิทยาลัยธรรมศาสตร์ ในปัจจุบัน อย่างไรก็ดี ครั้งนั้นกฎหมายตรามสามดวงก็ยังคงเป็นระบิลเมืองอยู่
"'...ในระหว่างตั้งแต่จุลศักราช 1217 ปีเถาะ สัปตศก รัตนโกสินทรศก 74 ประเทศไทยได้ทำหนังสือสัญญาทางพระราชไมตรีกับนานาประเทศ และหนังสือสัญญาทั้งปวงนั้นได้ทำตามแบบหนังสือสัญญาที่ฝรั่งได้ทำกับประเทศทางตะวันออก คือ ประเทศเตอรกี ประเทศจีน และประเทศญี่ปุ่น เป็นต้น มีข้อความอย่างเดียวกันที่ยอมให้กงสุลมีอำนาจตั้งศาลพิจารณาและพิพากษาคดีตามกฎหมายของเขา ในเมื่อคนในบังคับของชาตินั้น ๆ ที่เข้ามาอยู่ในประเทศทางตะวันออกเป็นความกันขึ้นเองหรือเป็นจำเลยของคนในบังคับของบ้านเมือง ลักษณการอย่างนี้ แม้จะมีประโยชน์ที่บรรเทาความรับผิดชอบแห่งเจ้าของประเทศได้อยู่บ้างในสมัยเมื่อแรกทำหนังสือสัญญา เวลายังมีชาวต่างประเทศพึ่งเข้ามาค้าขาย แต่ต่อมาเมื่อการค้าขายคบหากับนานาประเทศเจริญแพร่หลาย มีชาวต่างประเทศมาตั้งประกอบการค้าขายในพระราชอาณาจักรมากขึ้น ความลำบากในเรื่องคดีที่เกี่ยวข้องกับคนในบังคับต่างประเทศก็ยิ่งปรากฏเกิดมีทวีมากขึ้นทุกที เพราะเหตุที่คนทั้งหลายอันประกอบการสมาคมค้าขายอยู่ในประเทศบ้านเมืองอันเดียวกันต้องอยู่ในอำนาจศาลและในอำนาจกฎหมายต่าง ๆ กันตามชาติของบุคคล กระทำให้เป็นความลำบากขัดข้องทั้งในการปกครองบ้านเมืองและกีดกันประโยชน์ของคนทั้งหลายตลอดจนชนชาติต่างประเทศนั้น ๆ เองอยู่เป็นอันมาก ความลำบากด้วยเรื่องอำนาจศาลกงสุลเช่นว่ามานี้ย่อมมีทุกประเทศที่ได้ทำสัญญาโดยแบบอย่างอันเดียวกัน และต่างมีความประสงค์อย่างเดียวกันที่จะหาอุบายเลิกล้างวิธีศาลกงสุลต่างประเทศ ให้คนทั้งหลายไม่ว่าชาติใด ๆ บรรดาอยู่ในประเทศนั้น ๆ ได้รับประโยชน์อยู่ในอำนาจกฎหมายและอำนาจศาลสำหรับบ้านเมืองแต่อย่างเดียวทั่วกัน...'"
สมยศ เชื้อไทย รองศาสตราจารย์คณะนิติศาสตร์ มหาวิทยาลัยธรรมศาสตร์ แสดงความคิดเห็นเกี่ยวกับการที่รัฐบาลสยามตัดสินใจจัดทำประมวลกฎหมายบ้านเมืองในครั้งนั้นว่า เป็นการพลิกระบบกฎหมายที่ใช้อยู่ในครั้งนั้นจากหน้ามือเป็นหลังมือทีเดียว เพราะเป็นการเปลี่ยนจากระบบคอมมอนลอว์ที่กฎหมายมาจากบรรทัดฐานที่ศาลกำหนด ไปเป็นระบบซีวิลลอว์ ที่กฎหมายมาจากกระบวนการนิติบัญญัติ โดยกล่าวว่า
"'...การตัดสินใจทำประมวลกฎหมายครั้งนี้นับว่ามีความหมายในทางประวัติศาสตร์กฎหมายของไทยเป็นอย่างมาก เพราะเป็นการเปลี่ยนระบบกฎหมายจากการรับกฎหมายอังกฤษเข้ามาใช้ ซึ่งได้ปฏิบัติกันมาเป็นเวลาครึ่งศตวรรษ...มีความหมายว่าประเทศไทยหันเหจากการรับระบบคอมมอนลอว์ของอังกฤษมาใช้ เปลี่ยนไปรับระบบซีวิลลอว์ซึ่งเป็นระบบกฎหมายของภาคพื้นยุโรปที่มีนิติวิธีที่แตกต่างและตรงกันข้ามกับระบบคอมมอนลอว์ การที่ประเทศไทยประกาศใช้ประมวลกฎหมายจึงเป็นการเปลี่ยนแปลงจากระบบกฎหมายหนึ่งไปอีกระบบหนึ่งทีเดียว...'"
เมื่อเล็งเห็นว่า การร่างประมวลกฎหมายดังตั้งความประสงค์ไว้นี้ จักต้องใช้ระยะเวลาอันยาวนาน เพื่อจัดการกับสถานการณ์ระหว่างนั้น รัฐบาลสยามก็ตรากฎหมายเป็นเรื่อง ๆ เพื่อใช้แทนกฎหมายตราสามดวงในส่วนที่ไม่เหมาะสม จนกว่างานจัดทำประมวลกฎหมายจะแล้วสิ้น โดยเฉพาะอย่างยิ่ง สำหรับกฎหมายวิธีสบัญญัติ ในกฎหมายตราสามดวงนั้น ได้ถูกแทนที่โดย พระราชบัญญัติลักษณะพยาน รัตนโกสินทรศก 113, พระราชบัญญัติวิธีพิจารณาความมีโทษสำหรับใช้ไปพลางก่อน รัตนโกสินทร์ศก 115, พระราชบัญญัติกระบวนพิจารณาความแพ่ง รัตนโกสินทรศก 115 และ พระธรรมนูญศาลยุติธรรม พุทธศักราช 2477 ตามลำดับ
การเริ่มจัดทำประมวลกฎหมายวิธีพิจารณาความอาญา
หลังจากรัฐบาลสยามตัดสินใจจัดทำประมวลกฎหมายบ้านเมืองแล้ว ใน ร.ศ. 127 ซึ่งตรงกับ พ.ศ. 2451 ก็ได้กฎหมายลักษณะอาญาเป็นประมวลกฎหมายฉบับแรกของประเทศและประกาศใช้ในปีนั้นเอง ครั้นแล้ว ก็เริ่มร่างและประกาศใช้ประมวลกฎหมายฉบับที่สอง คือ ประมวลกฎหมายแพ่งและพาณิชย์ โดยบริบูรณ์ใน พ.ศ. 2477 อันเป็นช่วงหลังปฏิวัติสยาม พ.ศ. 2475 แล้ว กินระยะเวลาตั้งแต่เริ่มร่างกฎหมายลักษณะอาญาจนถึงใช้ประมวลกฎหมายแพ่งและพาณิชย์ได้พร้อมมูล มากกว่าสามสิบปี
หลังจากประกาศใช้ประมวลกฎหมายทั้งสอง อันเป็นกฎหมายสารบัญญัติ (substantive law) ได้ครบทุกส่วนใน พ.ศ. 2477 แล้ว ปีนั้น รัฐบาลอันมี พระยาพหลพลพยุหเสนา (พจน์ พหลโยธิน) เป็นนายกรัฐมนตรี ก็เร่งตั้งคณะกรรมการขึ้นเพื่อประมวลกฎหมายกฎหมายวิธีสบัญญัติต่อ โดยตั้งใจให้ปรากฏตัวในรูปประมวลกฎหมายวิธีพิจารณาความอาญา และประมวลกฎหมายวิธีพิจารณาความแพ่ง แทนที่พระราชบัญญัติทั้งหลายอันประกาศใช้ก่อนหน้านี้เป็นการชั่วคราว
สำหรับคณะกรรมการยกร่างประมวลกฎหมายวิธีพิจารณาความอาญานั้น มี เรอเน กียง (René Guyon) นักกฎหมายชาวฝรั่งเศส อดีตกรรมการร่างประมวลกฎหมายแพ่งและพาณิชย์ เป็นหัวเรือ โดยคณะกรรมการได้พยายามจัดระเบียบวิธีดำเนินคดีอาญาตามแนวปฏิบัติของศาลสยามในขณะนั้น แล้วนำหลักกฎหมายของสากลมาประกอบ เรอเน กียง ได้บันทึกไว้ว่า ทีแรกเขาคาดเดาเอาว่า กฎหมายวิธีพิจารณาความอาญาของสยามแต่เดิมในกฎหมายตราสามดวง คงจะคล้ายคลึงกับระบบกฎหมายในภาคพื้นยุโรป แต่เมื่อพิเคราะห์โดยถ้วนถี่แล้ว กลับพบว่าต่างกันอย่างสิ้นเชิง คณะกรรมการยกร่างจึงใช้ ประมวลกฎหมายวิธีพิจารณาความอาญาแอฟริกาใต้ (South African Code of Criminal Procedure) ซึ่งอยู่ใน รัฐบัญญัติฉบับที่ 51 ค.ศ. 1977 (Act 51 of 1977) ของแอฟริกาใต้ เป็นแม่แบบการร่างของสยาม
พระยามานวราชเสวี (ปลอด วิเชียร ณ สงขลา) หนึ่งในกรรมการยกร่าง ได้ให้สัมภาษณ์เกี่ยวกับการใช้กฎหมายของแอฟริกาใต้ มาดัดแปลงเป็นประมวลกฎหมายวิธีพิจารณาความอาญาของสยาม ไว้ว่า
"'...ที่เซ้าท์แอฟริกา [ประเทศแอฟริกาใต้] เขาใช้โค๊ด [ประมวลกฎหมาย] ของฮอลแลนด์ แล้วก็เอามาแปลง ฮอลแลนด์แปลงจนคนอังกฤษเข้าใจ คนฮอลแลนด์ก็เข้าใจ ของเราก็ต้องการให้คนอังกฤษเข้าใจ เพราะเขาเป็นคนมีอำนาจอยู่ในเวลานั้น...'"
นอกจากนี้ สำหรับการซึ่งคณะกรรมการได้ชี้ขาดข้อสำคัญบางประการเกี่ยวกับกระบวนยุติธรรมทางอาญานั้น เรอเน กียง บันทึกไว้ตอนหนึ่งว่า
"'...ในอดีตนั้น ศาลเป็นผู้ดำเนินการสอบสวนเบื้องต้นด้วย ซึ่งมีผลเป็นการเสียเวลาอย่างมหาศาล เพราะเท่ากับเป็นการสอบสวนซ้ำซ้อนนั่นเอง คณะกรรมการระดับสูง อันประกอบด้วยเจ้านาย จึงได้มีมติกำหนดให้กระบวนพิจารณาส่วนนี้เป็นอำนาจหน้าที่ของพนักงานสอบสวน และเพื่อให้การนี้เป็นไปอย่างถูกต้อง ก็ได้กำหนดให้มีการวางหลักเกณฑ์เกี่ยวกับการให้หลักประกันแก่ผู้ต้องหาอย่างถี่ถ้วน โดยเฉพาะอย่างยิ่ง หลักเกณฑ์ในเรื่องการปล่อยตัวชั่วคราว จะโดยมีหลักประการหรือไม่ก็ตาม..."
"ได้มีการชี้ขาดในปัญหาเรื่องหลักเกณฑ์การรับฟังพยานหลักฐาน ด้วยการรับเอาระบบที่เรียกว่า la preuve morale [การใช้พยานหลักฐานที่ได้มาโดยสุจริต] มาใช้ อันเป็นสิ่งที่สอดคล้องกับธรรมเนียมปฏิบัติกันอยู่ในสยาม หลักเกณฑ์ในระบบพยานหลักฐานตามกฎหมาย (la preuve légale) ซึ่งมีการแยกระหว่างพยานที่รับฟังได้และพยานที่รับฟังไม่ได้นั้น เป็นอันว่าถูกตัดไป ไม่นำมาใช้ ดังนั้น ก็เท่ากับว่า ในระบบของสยามนั้น การแสดงความจริงให้ปรากฏแก่ศาลนั้น อาจทำได้โดยทุกวิถีทางที่สามารถให้ความกระจ่างแก่ศาล โดยมีข้อแม้อยู่ว่า พยานหลักฐานนั้น จะต้องมิใช่ได้มาโดยวิธีที่ต้องห้ามตามกฎหมาย...'"
อย่างไรก็ดี แม้เรอเน กียง จะบันทึกว่า เขาใช้ประมวลกฎหมายวิธีพิจารณาความอาญาแห่งอัฟริกาใต้ในการร่าง แต่เมื่อพิเคราะห์แล้ว กลับพบว่า ประมวลกฎหมายวิธีพิจารณาความอาญาของประเทศไทยมีบทบัญญัติเหมือนกับ "เคะอิจิโซะโชโฮ" (刑事訴訟法; โรมะจิ: Keiji Soshō Hō) หรือ ประมวลกฎหมายวิธีพิจารณาความอาญาของประเทศญี่ปุ่น ถึงร้อยละเก้าสิบ
การประกาศใช้ และสถานการณ์ภายหลัง
การร่างประมวลกฎหมายวิธีพิจารณาความอาญาดำเนินไปอย่างรวดเร็ว เริ่มโครงการใน พ.ศ. 2477 แล้วก็สำเร็จในปีนั้นเอง สภาผู้แทนราษฎรลงมติเห็นชอบใน "ร่างพระราชบัญญัติให้ใช้ประมวลกฎหมายวิธีพิจารณาความอาญา พ.ศ. 2477" แล้ว ปีรุ่งขึ้น ก็นำให้คณะผู้สำเร็จราชการแทนสมเด็จพระเจ้าอยู่หัวอานันทมหิดล (ภายหลังได้รับเฉลิมพระปรมาภิไธยเป็น พระบาทสมเด็จพระปรเมนทรมหาอานันทมหิดล พระอัฐมรามาธิบดินทร) ซึ่งสภาผู้แทนราษฎรแต่งตั้งไว้ตาม ประกาศประธานสภาผู้แทนราษฎร ลงวันที่ 7 มีนาคม 2477 ประกอบด้วย พันเอก พระเจ้าวรวงศ์เธอ พระองค์เจ้าออศคาร์นุทิศ กรมหมื่นอนุวัตรจาตุรนต์, พลโท พลเรือโท พลอากาศโท พระเจ้าวรวงศ์เธอ พระองค์เจ้าอาทิตย์ทิพอาภา และ เจ้าพระยายมราช (ปั้น สุขุม) ตามลำดับ ลงนามประกาศใช้
หลังจากที่สยามได้ประมวลกฎหมายถึงสามฉบับแล้ว รัฐบาลได้จัดให้มีการประมวลกฎหมายบ้านเมืองฉบับสำคัญสืบต่อมาอีก ได้แก่ ประมวลกฎหมายวิธีพิจารณาความแพ่ง กับทั้งได้พยายามใช้การมีกฎหมายอันทันสมัยทัดเทียมนานาอารยประเทศนี้เจรจาขอยกเลิกบรรดาสนธิสัญญาเสียเปรียบทั้งหลายเสมอมา ซึ่งการเจรจาก็มิใช่เรื่องง่ายเลย ต้องขอบคุณสหรัฐอเมริกาที่มีน้ำใจกว้างขวางช่วยเหลือสยามในการนี้ทุกเมื่อ และยังได้ส่ง เอดเวิร์ด เฮนรี สตรอเบิล (Edward Henry Strobel) นักการทูตและนักวิชาการด้านกฎหมายระหว่างประเทศ เข้ามาเป็นกำลังสำคัญให้ไทย ทว่า ฝรั่งเศสนั้นได้พยายามใช้ชั้นเชิงทางการทูตบ่ายเบี่ยงเลี่ยงหลีกการยกเลิกสนธิสัญญากับสยาม ส่วนประเทศอังกฤษ (สหราชอาณาจักร) นั้นก็ไม่ใคร่จะให้มีการยกเลิกเช่นกัน แต่ใช้ชั้นเชิงที่แนบเนียนกว่าฝรั่งเศส ทำให้รัฐบาลสยามต้องสู้รบปรบมือทางด้านนโยบายกับสองประเทศนี้เป็นเวลานาน ในที่สุด สยามก็ได้รับเอกราชทางการศาลคืนมาและยกเลิกสิทธิสภาพนอกอาณาเขตของชาวต่างชาติเป็นผลสำเร็จใน พ.ศ. 2481 ภายใต้รัฐบาลของ จอมพล จอมพลเรือ จอมพลอากาศแปลก พิบูลสงคราม
"'ข้าพระพุทธเจ้าขอพระราชทานนำหนังสือความเห็นของมองสิเออปาดูซ์ว่าด้วยวิธีจัดการศึกษากฎหมายขึ้นกราบบังคมทูลพระกรุณาทราบใต้ฝ่าละอองธุลีพระบาท"
"แลเค้าความเห็นอันนี้ มองซิเออปาดูซ์ได้เขียนยื่นแก่เสนาบดียุติธรรมไว้แล้วแต่รัตนโกสินทรศก 129 แต่หามีผลสำเร็จประการใดไม่ ข้าพระพุทธเจ้าได้ความสันนิษฐานเข้าใจเอาเองว่าจะเป็นด้วยประชุมแห่งเหตุหลายประการ จะรับพระราชทานสาธกแต่เหตุสำคัญอันหนึ่งว่า จำเดิมแต่รัฐบาลได้ปรารภร่างประมวลอาญาจนถึงได้ประกาศเป็นพระราชกฤษฎีกา พระเจ้าพี่ยาเธอกรมหลวงราชบุรีผู้ทรงตำแหน่งเสนาบดีในกาลนั้นไม่ทรงเห็นชอบด้วยวิธีกฎหมายประมวลธรรม (Code System) ซึ่งใช้อยู่ในคอนติเนนต์ยุโรป ฝ่ายเธอเป็นเนติบัณฑิตสำนักอังกฤษซึ่งใช้วิธีกฎหมายจารีตธรรม (Common Law System) ความปรากฏในครั้งนั้นอยู่บ้างว่า เธอเอาพระองค์ออกห่างจากการตรวจสอบแก้ไขประมวลอาญา แลได้กราบบังคมทูลพระกรุณาคัดค้านต้นร่างนั้น ถึงแก่ขอให้เลิกกรรมการฝรั่งเศสซึ่งร่างประมวลกฎหมายนั้นเสีย แลอาสาว่าจะควบคุมตั้งกรรมการขึ้นใหม่เพื่อร่างประมวลกฎหมายแพ่งอาญาให้ลงกับทำนองวิธีจารีตธรรม (base on Common Law) ข้าพระพุทธเจ้ายอมรับอยู่ว่า การที่เธอทรงคัดค้านดังนี้นั้นเป็นความจริงใจด้วยมุ่งหมายความเจริญแก่พระนคร การอันนี้ถ้าทำได้สำเร็จจะเป็นอัศจรรย์มิใช่น้อย เพราะว่าการที่จะเอาจารีตธรรมอันเป็นพื้นประเพณีบ้านเมืองมาทำประมวลเป็นบทเป็นหมวดลงได้นั้นมิใช่ง่าย นิติบัณฑิตในสำนักอังกฤษและอเมริกาเองก็ยังแก่งแย่งกัน ยังมิอาจเห็นปรองดองลงกันได้ มิพักต้องกล่าวถึงว่าจะเป็นผลสำเร็จทันตาเห็น..."
แม้บรรดากรรมการร่างกฎหมายจะแสดงความเป็นห่วงเพียงนั้น แต่อิทธิพลของระบบคอมมอนลอว์ยังส่งผลต่อประเทศไทยมาก ทำให้การใช้กฎหมายไทยเป็นสันเป็นดอนตลอดมา ดังที่ แสวง บุญเฉลิมวิภาศ ศาสตราจารย์คณะนิติศาสตร์ มหาวิทยาลัยธรรมศาสตร์ กล่าวว่า
"'...ตลอดเวลาที่ผ่านมาจวบจนกระทั่งปัจจุบัน ก็ยังคงมีปัญหาในการทำความเข้าใจหลักกฎหมายที่ปรากฏอยู่เบื้องหลังตัวบท การนำหลักกฎหมายคอมมอนลอว์มาตีความประมวลกฎหมายยังปรากฏอยู่ในคำสอนทางตำราและในแนวคำพิพากษาของศาล ความเข้าใจที่คลาดเคลื่อนในหลาย ๆ เรื่องส่งผลโดยตรงให้นักกฎหมายไทยส่วนหนึ่งใช้ประมวลกฎหมายอย่างขาดความเข้าใจที่แท้จริง"
"ในอีกมุมหนึ่ง การรับกฎหมายสมัยใหม่จากตะวันตกและละเลยคุณค่าที่มีอยู่ในกฎหมายไทยเดิม โดยเฉพาะความคิดที่ว่ากฎหมายคือธรรม แล้วหันมายึดถือความคิดแบบ legal positivism ที่ถือว่า กฎหมายคือคำสั่งของผู้ปกครองแผ่นดิน ยิ่งส่งผลโดยตรงให้นักกฎหมายกลายเป็นคนคับแคบ เดินตามผู้มีอำนาจ ตีความตามตัวอักษร คำตอบที่ออกมาในหลายเรื่องจึงไม่สอดคล้องกับความเป็นจริงในสังคม หนักไปกว่านั้นก็คือ การแยกว่ากฎหมายกับความยุติธรรมเป็นคนละเรื่องกัน"
โครงสร้าง
ประมวลกฎหมายวิธีพิจารณาความอาญาของไทย ประกอบด้วยบทบัญญัติทั้งหมด เจ็ดภาค สิบสองลักษณะ และยี่สิบเอ็ดหมวด ดังต่อไปนี้
การแก้ไขเพิ่มเติม
<!--
กฎหมายลูกที่ตราแล้ว
ประมวลกฎหมายวิธีพิจารณาความอาญา กำหนดให้มี "กฎหมายลูก" หรือ "กฎหมายลำดับรอง" ประกอบบทบัญญัติบางประการ ต่อไปนี้เป็นรายการกฎหมายลูกที่ตราขึ้นตามประมวลกฎหมายวิธีพิจารณาความอาญาเรียบร้อยแล้ว
กฎหมายลูกที่ยังมิได้ตราแล้ว
-->
นูกา
นูกา (nougat, ; nuqa; nougat, ), นูกัต  หรือ นูฆอ  เป็นชื่อเรียกขนมหวานกลุ่มหนึ่งที่ทำมาจากน้ำตาลหรือน้ำผึ้ง, ถั่ว (ส่วนมากนิยมใช้อัลมอนด์, วอลนัต, พิสตาชีโอ, เฮเซลนัต และแมคาเดเมีย), ไข่ขาว และบางครั้งใส่ผลไม้แห้ง เนื้อของนูกามีลักษณะเคี้ยวหนึบ และนำมาใช้เป็นส่วนประกอบในขนมแท่งและช็อกโกแลตหลายชนิด คำว่า nougat ในภาษาฝรั่งเศสมาจากวลีในภาษาอุตซิตาว่า pan nogat  ซึ่งน่าจะมาจากวลีภาษาละตินว่า panis nucatus ซึ่งแปลว่า "ขนมปังใส่ถั่ว" (คำคุณศัพท์ nucatum แปลว่า "ที่ใส่ถั่ว" หรือ "ที่มีถั่ว")
มีนูการูปแบบพื้นฐานอยู่สองรูปแบบ รูปแบบแรกคือ นูกาขาว (nougat blanc) หรือ นูกาเปอร์เซีย (nougat perse; หรือที่เรียกว่า แกซ ในอิหร่าน และ ตูร์รอน ในสเปน) มีส่วนผสมของไข่ขาวกับน้ำผึ้ง ปรากฏหลักฐานเก่าแก่ถึงศตวรรษที่ 7 ในอัลอันดะลุส ในเมืองอาลิกันเต ประเทศสเปน ในศตวรรษที่ 16 มีการตีพิมพ์เรื่องแต่งจำนวนมากที่กล่าวถึงของหวานชนิดนี้ เช่น เรื่องสั้นอย่างสั้นเรื่อง ลาเฆเนโรซาปาลิซา ของโลเป เด รูเอดา หรือนวนิยายเรื่องอื่น ๆ ของมิเกล เด เซร์บันเตส รวมถึงในเมืองมงเตลีมาร์ ประเทศฝรั่งเศส ในศตวรรษที่ 18 (ในชื่อนูกามงเตลีมาร์) ส่วนนูการูปแบบที่สองคือ นูกาดำ (nougat noir) หรือ นูกาน้ำตาล (brown nougat; หรือที่เรียกว่า กรอกกันเต ในภาษาอิตาลี ซึ่งแปลว่า "กรอบ") ทำขึ้นโดยไม่มีส่วนผสมของไข่ขาวและมีผิวสัมผัสที่แน่นกว่าและมักจะกรอบ
ประวัติศาสตร์
มีหลายตำนานที่บอกเล่าถึงที่มาของนูกา สูตรนูกาขาวยุคแรกเริ่มซึ่งน่าจะรับมาจากเอเชียกลางหรือเปอร์เซีย มีปรากฏหลักฐานในเอกสารฉบับหนึ่งที่พบในกรุงแบกแดด อายุราวศตวรรษที่ 10 นูกาในยุคนั้นเรียกว่า นาฏิฟ (ناطف) หนึ่งในสูตรจากยุคนั้นระบุว่า นาฏิฟ มีที่มาจากนครฮาร์รันซึ่งตั้งอยู่ระหว่างเมืองอูร์ฟา (ปัจจุบันอยู่ในภาคใต้ของประเทศตุรกี) กับเมืองอะเลปโป (ปัจจุบันอยู่ในประเทศซีเรีย) ในปลายศตวรรษที่ 10 อิบน์ เฮาก็อล นักเดินทางและนักภูมิศาสตร์ บันทึกไว้ว่าเขาได้ลิ้มรสของ นาฏิฟ ในเมืองมันบิจญ์ (ปัจจุบันอยูในประเทศซีเรีย) และในเมืองบูฆอรอ (ปัจจุบันอยู่ในประเทศอุซเบกิสถาน)
ประตูชัย
ประตูชัย (triumphal arch, arc de tromphe) เป็นสิ่งก่อสร้างมีลักษณะเป็นซุ้มโค้งประดับด้วยประติมากรรม คำจารึก และสิ่งตกแต่งอย่างอื่น กำเนิดในยุคสาธารณรัฐโรมโดยสร้างเพื่อฉลองชัยชนะในการรบแต่ละคราว ตัวอย่างเช่น ประตูชัยของลูชียุส สเตอริตินุส (Lucius Steritinus) สร้างเมื่อ พ.ศ. 348 เพื่อฉลองชัยชนะในการรบที่ฮิสปาเนีย และประตูชัยของควินตุส ฟาบิอุส มักซิมุส อัลโลโบรจิกุส (Quintus Fabius Maximus Allobrogicus) สร้างไว้ในสภาโรมันเมื่อ พ.ศ. 420 เหตุที่สร้างเป็นซุ้มโค้งนั้นเพราะสร้างได้ง่ายไม่ต่างจากสิ่งก่อสร้างอื่นเช่นอัฒจันทร์หรือโบสถ์วิหาร ยุคปัจจุบันพบได้หลายแห่ง อาทิ ประตูชัยวงเวียนดาว และประตูชัยการ์รูแซล ที่เมืองปารีส ประตูชัยเวลลิงตันและประตูชัยมาร์เบิลอาร์ช ที่เมืองลอนดอน ปะตูไซที่เมืองเวียงจันทน์ ฯลฯ การสร้างไม่จำต้องเป็นการฉลองชัยชนะเสมอไป อาจเป็นการสร้างเพื่ออุทิศแก่ทหารที่ถึงแก่กรรมในสงครามหรือใช้ประดับตกแต่งก็ได้
10 พฤศจิกายน
วันที่ 10 พฤศจิกายน เป็นวันที่ 314 ของปี (วันที่ 315 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 51 วันในปีนั้น
เอาโทบาน
290px|thumb|เอาโทบานสาย 3 ตัดกับสาย 5 บริเวณ[[แฟรงเฟิร์ต]] เอาโทบาน (Autobahn, พหุพจน์: Autobahnen,, ) เป็นศัพท์ภาษาเยอรมันหมายถึงทางด่วนระหว่างเมือง ซึ่งเป็นทางคู่และมีทางยกระดับข้ามทางแยก ศัพท์คำนี้ใช้เรียกทางด่วนในเยอรมนี ออสเตรีย และสวิตเซอร์แลนด์ แต่เมื่อกล่าวโดยทั่วไปมักหมายถึงทางหลวงพิเศษในเยอรมนี เอาโทบานในเยอรมนีใช้งานฟรี ส่วนออสเตรียและสวิตเซอร์แลนด์เก็บค่าธรรมเนียมการใช้ทางในอัตราเหมาจ่าย
พาหนะที่ใช้งานได้; เยอรมนีและออสเตรียกำหนดให้พาหนะที่ใช้งานเอาโทบานได้จะต้องเป็นพาหนะที่ขับเคลื่อนด้วยเครื่องยนต์และทำความเร็วไม่ต่ำกว่า 60 กม/ชั่วโมง ส่วนสวิตเซอร์แลนด์กำหนดไว้ที่ 80 กม/ชั่วโมง
ข้อจำกัดความเร็ว; ออสเตรียกำหนดให้พาหนะใช้ความเร็วบนเอาโทบานได้ไม่เกิน 130 กม/ชั่วโมง สวิตเซอร์แลนด์กำหนดไว้ไม่เกิน 120 กม/ชั่วโมง ขณะที่เอาโทบานในเยอรมนีไม่มีข้อจำกัดความเร็วสูงสุด แต่มีการกำหนดความเร็วแนะนำที่ 130 กม/ชั่วโมง อย่างไรก็ตาม บางรัฐในเยอรมนีเช่นรัฐเบรเมินเริ่มออกกฎจำกัดความเร็วเพื่อควบคุมระดับเสียงและลดมลภาวะ
ประวัติ
290px|thumb|ไรชส์เอาโทบานในสมัย[[นาซีเยอรมนี ค.ศ. 1939]] ทางหลวงในลักษณะเดียวกับเอาโทบานนี้ เริ่มสร้างขึ้นครั้งแรกในปี ค.ศ. 1929 เชื่อมระหว่างนครโคโลญกับบ็อน โดยเป็นเส้นทางคู่ที่จำกัดการใช้งานเฉพาะรถยนต์ ห้ามคนเดินเท้าและรถม้า ในสมัยนั้นใช้ชื่อเรียกว่า ครัฟท์ฟาร์ทชตรัสเซอ (Kraftfahrtstraße) เปิดใช้งานครั้งแรกเมื่อวันที่ 6 สิงหาคม ค.ศ. 1932 ต่อมาในช่วงทศวรรษ 1940 ในยุคของอดอล์ฟ ฮิตเลอร์ ได้มีการเร่งสร้างอย่างขนานใหญ่เป็นระยะทาง 3,736 กิโลเมตร นอกจากนี้ ฮิตเลอร์ยังยกเลิกภาษีรถยนต์เพื่อสนับสนุนอุตสาหกรรมยานยนต์ในประเทศ ตลอดจนสั่งสร้างรถยนต์ ฟ็อลคส์วาเกิน ที่ราคาถูกเท่าจักรยานยนต์ นโยบายดังกล่าวทำให้อุตสาหกรรมยานยนต์ของเยอรมันเติบโตอย่างก้าวกระโดด เกิดการจ้างแรงงานนับล้านอัตรา และมีนัยทางทหารเพื่อการขนส่งเคลื่อนย้ายกองทัพได้รวดเร็วขึ้นด้วย ทางด่วนนี้ในช่วงแรกใช้ชื่อว่า ไรชส์เอาโทบาน (ยนตร์วิถีไรช์) และมีสมญาว่า ถนนของอดอล์ฟ ฮิตเลอร์ (die Straßen Adolf Hitlers)
ปัจจุบันโครงข่ายของเอาโทบานในเยอรมนีมีความยาวทั้งสิ้น 13,183 กิโลเมตร (ข้อมูลปี 2020) เป็นโครงข่ายถนนขนาดใหญ่เป็นอันดับที่ห้าของโลก (2012) รองจากระบบทางหลวงอินเตอร์สเตตในสหรัฐอเมริกา และระบบทางหลวงในประเทศจีน ระบบทางหลวงในประเทศแคนาดา และ มอเตอร์เวย์ของประเทศสเปน ตามลำดับ เอาโทบานในเยอรมนีได้ชื่อว่าเป็นทางหลวงสายหนึ่งที่มีอัตราการเกิดอุบัติเหตุต่ำที่สุด การบำรุงรักษาเอาโทบานใช้งบประมาณสูงถึง 512,000 ยูโร/กิโลเมตร/ปี (ราว 20 ล้านบาท/กิโลเมตร/ปี)
สถิติความเร็วขับขี่
ที่มา: Kellermann, G: Geschwindigkeitsverhalten im Autobahnnetz 1992. Straße+Autobahn, Issue 5/1995.
แหล่งข้อมูลอื่น
Ekspresstrato Аутопут
แอมอะไลฟ์
"แอมอะไลฟ์" (I'm Alive) คือซิงเกิลทางการค้าที่ 2 ของอัลบั้ม อะนิวเดย์แฮสคัม ของเซลีน ดิออน วางจำหน่ายเมื่อ 12 สิงหาคม พ.ศ. 2545 เพลง "แอมอะไลฟ์" เป็นผลงานการประพันธ์และอำนวยการสร้างโดย Kristian Lundin และ Andreas Carlsson ผู้ทำงานให้กับเซลีนมาแล้วในปี พ.ศ. 2542 ในเพลง "แดทส์เดอะเวย์อิทอิส" เพลงนี้เป็นเพลงประกอบภาพยนตร์เรื่อง Stuart Little 2
โอลิมปิกเยาวชนฤดูหนาว 2024
กีฬาโอลิมปิกเยาวชนฤดูหนาว 2024 หรือ วินเตอร์ยูธโอลิมปิกเกมส์ 2024 (IV Winter Youth Olympic Games, Les IVème Jeux Olympiques de la jeunesse d'hiver; 제4회 동계 청소년 올림픽) หรือ การแข่งขันโอลิมปิกเยาวชนฤดูหนาวครั้งที่ 4 หรือ คังว็อน 2024 เป็นการจัดการแข่งขันครั้งที่ 4 ของโอลิมปิกเยาวชนฤดูหนาว เป็นการแข่งขันกีฬาระหว่างประเทศ การศึกษาและเทศกาลวัฒนธรรมเพื่อเยาวชนที่มีอายุระหว่าง 14-18 ปี โดยการแข่งขันจะจัดขึ้นระหว่างวันที่ 19 มกราคม ถึง 2 กุมภาพันธ์ พ.ศ. 2567 ที่จังหวัดคังว็อน ประเทศเกาหลีใต้
แอมอะไลฟ์
มิวสิกวิดีโอเพลง "แอมอะไลฟ์" อำนวยการสร้างโดย Dave Meyers ระหว่างวันที่ 24-25 พฤษภาคม พ.ศ. 2545 แพร่ภาพเมื่อ 10 มิถุนายน พ.ศ. 2545 ซึ่งมี 2 แบบ คือ มี/ไม่มีภาพจากภาพยนตร์เรื่อง Stuart Little 2
โอลิมปิกเยาวชนฤดูหนาว 2024
การคัดเลือกเมืองเจ้าภาพจัดการแข่งขันได้ประกาศในการประชุม IOC สมัยที่ 135 เมื่อวันที่ 10 มกราคม พ.ศ. 2563 ที่ ศูนย์ประชุมสวิสเทค ในเมืองโลซานน์ ประเทศสวิตเซอร์แลนด์ ในระหว่างการแช่งขันโอลิมปิกเยาวชนฤดูหนาว 2020 ซึ่งเป็นกระบวนการคัดเลือกเจ้าภาพโอลิมปิกแบบใหม่ครั้งแรกและยังเป็นครั้งแรกที่โอลิมปิกเยาวชนฤดูหนาวถูกจัดขึ้นนอกทวีปยุโรป